Rikunarita-ORG/Wikinium huggingface dataset:
# 12. април

**12. април** — 102. дзень у року (103. дзень у преступним року) по Григориянским календаре. До конца рока єст ище 263 днї.

## Подїї

* 1961 — Юрий Ґаґарин одлєцел до вселени.

* 1981 — При Институту за педаґоґию на Филозофским факултету у Новим Садзе оформена Катедра за руски язик и литературу. За першого шефа Катедри бул поставени др Юлиян Тамаш, а истого року ше уписала и перша ґенерация студентох на Ґрупи за руски язик и литературу.

## Народзени

* 1922 — Михаил Кеминь, педаґоґ, русински поета, фолклориста, дружтвени активиста.

* 1938 — Народзел ше Юлиян Каменїцки, (Коцур, 12. април 1938 – Атланта, ЗАД, 6. децембер 2020), основну школу закончел у Коцуре, а потим и дактилоґрафски курс у Вербаше. Робиц почал у Руским слове 1956. року и поступнє ше позарядово дошколовйовал. Кед дипломовал на висшей управней школи преходзи на роботне новинара спортскей рубрики и занїма ше зоз фотоґрафию, од 1993. року єден час є поставени за окончователя длужносци главного и одвичательного редактора новинох Руске слово. После пензионованя Юлин Каменїцки ше поцагнул з явного живота и преселєл ше до Зєдинєних Америцких Державох.

* 1961 — Народзел ше Михайло Зазуляк (\*12. април 1961—†4. новембер 2017), новинар, ґлумец, режисер, рецитатор, автор текстох за дзецински нови композициї, за композициї у народним и забавним духу.

## Умарли

* 1945 — Франклин Рузвелт, америцки политичар.

* 1954 Петро Милославский, хороводитель, познаватель уметносци, композитор, учитель.

* 2016 — Веруна Олеяр Ґрабельшек (\*26. юний 1933-†12. април 2016), музична редакторка Радио Беоґрада, шпивачка.
# Писатель

| Литература |
| --- |
|
**Главни форми**
Роман • Поезия • Драма • Приповедка • Новела
**Жанри**
Комедия • Траґедия • Траґикомедия • Драма • Сатира • Еп • Лирика • Детективски • Криминалистични • Историйни • Витязки • Романса • Еротични • Ґотски • Роман страху • Тривиялна литература • Безсмисловосц
**Медиї**
Перформанс (Фалат) • Кнїжка • Саґа
**Технїки**
Проза • Поезия
**История и списки**
История (модерна)
Кнїжки • Писателє • Литературни награди
**Розправи**
Критика • Теория • Социолоґия • Часопис

 |

Фотоґрафия познатого америцкого писателя Ернеста Геминґвея зоз 1939. року як пише на писацей машинки
**Писатель** (жен. род: писателька) то особа хтора ше занїма зоз писаньом литератури. Под тим ше, значи, подрозумює кажде дїло хторе мож ураховац до библиоґрафиї одредзеней особи, а же би конкретна особа була автор того дїла.

Поняце ше часто хаснує як синоним за поняце литерата (кнїжовнїк) гоч тоти два поняца у принципе маю розличне значенє. Литерата то особа хтора пише уметнїцку, *красну* литературу, белетристику. Вон пише нєнауково литературни форми, углваним романи и приповедки, покля писатель то автор було якого писаного дїла. Вон насиґурно писатель, алє, кед же нє пише поезию, вец писатель нє литерата (кнїжовнїк).

Литерата то особа зоз баржей богату фантазию.

Сучасна теория литератури за шицки тоти назви: уметнїцка и красна литература, поезия, писательство хаснує лєм єден темин - литература, з чим означує же ше бешедує о назви творчей язичней дїялносци окремней файти.

## Образованє

Нєт прецизно дефинованого конара образованя у рамикох хторого би чловек могол постац литерата. Даєдни особи пишу литературни дїла без даякого окремного рихтаня, други студираю на универзитетох або академийох або нащивюю курси за творче писанє а велї читаю кнїжки и так ше пририхтую буц литерати (кнїжовнїки).

## Литература

* Николић, Љиљана; Милић, Босиљка (2011). *Читанка 1.* ЗУНС. б. 13. ISBN 978-86-17-17522-9.